РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 3
от заседанието на Комисия ”Съдебна администрация” 
към Прокурорската колегия на Висшия съдебен съвет,
проведено на 31.10.2017 г.

Днес, 31.10.2017 г. /вторник/ от 10.30 часа се проведе заседание на Комисия “Съдебна администрация” към Прокурорската колегия на Висшия съдебен съвет, създадена с решение на Прокурорската колегия на Висшия съдебен съвет, в състав: 

ПРЕДСЕДАТЕЛ:  Евгени Диков

ЧЛЕНОВЕ:	 Гергана Мутафова
			 Калина Чапкънова
						   
На заседанието присъства експертния сътрудник на комисията: Светла Кирилова – старши експерт в отдел „Съдебни кадри”.

Д Н Е В Е Н   Р Е Д:

1. ОТНОСНО: Писмо от Главния прокурор на РБългария с приложено предложение от директора на Националната следствена служба и заместник на главния прокурор по разследването за обезпечаване на мобилните центрове за разследване в прокуратурите в страната с щатни бройки за съдебни служители, ведно със становище от главния секретар на АГП. /вх. № ВСС-14230/24.10.2017 г./
 
Във връзка с осигуряването на щатни бройки за мобилните центрове за разследване в прокуратурите в страната от наличния щат на прокуратурите,

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

		1.1. ИЗИСКВА от Иван Маринов - главен секретар на Прокуратура на РБългария становище относно:
- наличието на свободни щатни бройки в ОП–София и ОП–Велико Търново, които може да бъдат закрити и разкрити в НСлС, или преразпределени, според Вариант-2; 
- възможността за преразпределение на щатни бройки от прокуратури със съотношение брой магистрати/брой съд.служители под средното за страната, към останалите четири окръжни прокуратури - СГП, ОП-Бургас, ОП-Варна и ОП-Пловдив, и трансформирани, съобразно посочената необходимост.
1.2. С оглед предложението по т. 1, моля да бъде предоставена актуална справка за свободните щатни бройки за съдебни служители в Прокуратурата на РБ към 01.11.2017 г.

2. ОТНОСНО: Писмо от председателя на Сдружението на администрацията в органите на съдебната власт с предложения за промяна на съществуващите Правилници за администрациите на ОСВ, приетите класификатори на длъжностите в администрацията и правилата за прилагането им. /вх. № ВСС-14301/25.10.2017 г./

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. Приема за сведение писмото от председателя на Сдружението на администрацията в органите на съдебната власт с предложения за промяна на съществуващите Правилници за администрациите на ОСВ, приетите класификатори на длъжностите в администрацията и правилата за прилагането им.

	

ПРЕДСЕДАТЕЛ 
НА КОМИСИЯТА:      
	 								   ЕВГЕНИ ДИКОВ

Експертен сътрудник:
Ст. експерт в отдел „Съдебни кадри”:
Св. Кирилова

Технически сътрудник:
М. Георгиева